సురేందర్ పన్వార్

సురేందర్ పన్వార్  హర్యానా రాష్ట్రానికి చెందిన రాజకీయ నాయకుడు. ఆయన 2019 శాసనసభ ఎన్నికలలో సోనిపట్ నియోజకవర్గం నుండి ఎమ్మెల్యేగా ఎన్నికయ్యాడు. 
రాజకీయ జీవితం 
సురేందర్ పన్వార్ ఇండియన్ నేషనల్ లోక్‌దళ్‌ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014 శాసనసభ ఎన్నికలలో సోనిపట్ నియోజకవర్గం నుండి ఐఎన్ఎల్‌డీ అభ్యర్థిగా పోటీ చేసి మూడోస్థానంలో నిలిచాడు. ఆయన ఆ తరువాత కాంగ్రెస్ పార్టీలో చేరి 2019 ఎన్నికలలో సోనిపట్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జైన్‌పై 32,878 ఓట్ల  మెజారిటీ గెలిచి మొదటిసారి శాసనసభ సభ్యుడిగా ఎన్నికయ్యాడు. 

సురేందర్ పన్వార్ 2024 ఎన్నికలలో సోనిపట్ నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నిఖిల్ మదన్ చేతిలో 29627 ఓట్ల తేడాతో ఓడిపోయాడు.  ఈ ఎన్నికల్లో నిఖిల్ మదన్ కు 84827 ఓట్లు రాగా, సురేందర్ పన్వార్  కు 55200 ఓట్లు వచ్చాయి.
అరెస్టు
సురేందర్ పన్వార్‌ను 20 జూలై 2024న యమునా నగర్‌తో పాటు మరికొన్ని ప్రాంతాల్లో అక్రమ మైనింగ్‌తో ముడిపడి ఉన్న మనీ లాండరింగ్ కేసుకు సంబంధించి ఎన్‌ఫోర్స్‌మెంట్ డైరెక్టరేట్ (ఈడీ)  అరెస్టు చేసింది.

మూలాలు 	   

వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు   
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు